CELEX: 31997D0545
Language: el
Date: 1997-07-09 00:00:00
Title: 97/545/ΕΚ: Απόφαση της Επιτροπής της 9ης Ιουλίου 1997 σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού δεδομένων (DTE) που πρόκειται να συνδεθεί με δημόσια δίκτυα δεδομένων πακετομεταγωγής (PSPDN) που παρέχουν διεπαφή της σύστασης Χ.25 της CCITT (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0545

97/545/ΕΚ: Απόφαση της Επιτροπής της 9ης Ιουλίου 1997 σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού δεδομένων (DTE) που πρόκειται να συνδεθεί με δημόσια δίκτυα δεδομένων πακετομεταγωγής (PSPDN) που παρέχουν διεπαφή της σύστασης Χ.25 της CCITT (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 223 της 13/08/1997 σ. 0021 - 0023

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιουλίου 1997 σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού δεδομένων (DTE) που πρόκειται να συνδεθεί με δημόσια δίκτυα δεδομένων πακετομεταγωγής (PSPDN) που παρέχουν διεπαφή της σύστασης Χ.25 της CCITT (Κείμενο που παρουσιάζει ενδιαφέρον για τον ΕΟΧ) (97/545/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/263/ΕΟΚ του Συμβουλίου, της 29ης Απριλίου 1991, για την προσέγγιση των νομοθεσιών των κρατών μελών σχετικά με τον τερματικό εξοπλισμό τηλεπικοινωνιών, περιλαμβανόμενης και της αμοιβαίας αναγνώρισης της συμμόρφωσης (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 6 παράγραφος 2 δεύτερη περίπτωση,Εκτιμώντας:ότι η Επιτροπή θέσπισε το μέτρο που αναγνωρίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός και ενέκρινε τη συνοδευτική δήλωση σχετικά με το πεδίο εφαρμογής 7ότι θα πρέπει να θεσπισθούν τα αντίστοιχα εναρμονισμένα πρότυπα ή τμήματα αυτών, που υλοποιούν τις βασικές απαιτήσεις και τα οποία μετατρέπονται σε κοινούς τεχνικούς κανονισμούς 7ότι, προκειμένου να εξασφαλισθεί η συνέχεια της πρόσβασης στην αγορά στους κατασκευαστές, είναι απαραίτητο να προβλεφθούν μεταβατικές ρυθμίσεις για τον εξοπλισμό οι οποίες εγκρίθηκαν με την απόφαση 96/71/ΕΚ της Επιτροπής (3) 7ότι η απόφαση 96/71/ΕΚ θα πρέπει να καταργηθεί στο τέλος της μεταβατικής περιόδου 7ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Η παρούσα απόφαση εφαρμόζεται για τον τερματικό εξοπλισμό δεδομένων ο οποίος προορίζεται για σύνδεση σε δημόσια δίκτυα δεδομένων πακετομεταγωγής (PSPDN) για διεπαφές της σύστασης Χ.25 της CCITT σε ρυθμό σηματοδοσίας δεδομένων έως 1920 kbit/s, με χρήση διεπαφών που προκύπτουν από τις συστάσεις Χ.21 και Χ.21 bis της CCITT, και εμπίπτει στο πεδίο εφαρμογής του εναρμονισμένου προτύπου που προσδιορίζεται στο άρθρο 2 παράγραφος 1 της παρούσας απόφασης.2. Με την παρούσα απόφαση θεσπίζονται κοινοί τεχνικοί κανονισμοί οι οποίοι καλύπτουν τις γενικές απαιτήσεις προσάρτησης για τερματικό εξοπλισμό που αναφέρεται στην παράγραφο 1.Άρθρο 2 1. Ο κοινός τεχνικός κανονισμός περιλαμβάνει τα εναρμονισμένα πρότυπα που έχουν καταρτισθεί από τον αρμόδιο οργανισμό τυποποίησης και τα οποία υλοποιούν, κατά το δυνατό, τις βασικές απαιτήσεις που αναφέρονται στο άρθρο 4 στοιχεία δ) και στ) της οδηγίας 91/263/ΕΟΚ. Αναφορά στο πρότυπο περιλαμβάνεται στο παράρτημα.2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται προς τον κοινό τεχνικό κανονισμό που αναφέρεται στην παράγραφο 1, να τηρεί τις βασικές απαιτήσεις που αναφέρονται στα στοιχεία α) και β) του άρθρου 4 της οδηγίας 91/263/ΕΟΚ, καθώς και τις απαιτήσεις οποιασδήποτε άλλης εφαρμοστέας οδηγίας, και ιδιαίτερα των οδηγιών 73/23/ΕΟΚ (4) και 89/336/ΕΟΚ (5) του Συμβουλίου.Άρθρο 3 Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ, όσον αφορά τον τερματικό εξοπλισμό που καλύπτει το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο άρθρο 2 παράγραφος 1 το αργότερο εντός ενός έτους από την κοινοποίηση της παρούσας απόφασης.Άρθρο 4 1. Η απόφαση 96/71/ΕΚ καταργείται ένα έτος μετά την ημερομηνία κοινοποίησης της παρούσας απόφασης.2. Επιτρέπεται η συνέχιση της διάθεσης στην αγορά και της θέσης σε λειτουργία τερματικού εξοπλισμού εγκεκριμένου σύμφωνα με την απόφαση 96/71/ΕΚ υπό τον όρο ότι η εν λόγω έγκριση χορηγείται το αργότερο ένα έτος από την κοινοποίηση της παρούσας απόφασης.Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 9 Ιουλίου 1997.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 128 της 23. 5. 1991, σ. 1.(2) ΕΕ αριθ. L 220 της 31. 8. 1993, σ. 1.(3) ΕΕ αριθ. L 13 της 18. 1. 1996, σ. 23.(4) ΕΕ αριθ. L 77 της 26. 3. 1973, σ. 29.(5) ΕΕ αριθ. L 139 της 23. 5. 1989, σ. 19.ΠΑΡΑΡΤΗΜΑ Αναφορά στο εφαρμοστέο εναρμονισμένο πρότυπο Το εναρμονισμένο πρότυπο που αναφέρεται στο άρθρο 2 είναι:Απαιτήσεις προσάρτησης για τερματικό εξοπλισμό δεδομένων (DTE) που πρόκειται να συνδεθεί με δημόσια δίκτυα δεδομένων πακετομεταγωγής (PSPDN) για διεπαφές της σύστασης Χ.25 της CCITT με χρήση διεπαφών που προκύπτουν από τις συστάσεις Χ.21 και Χ.21 bis της CCITT σε ρυθμό σηματοδοσίας δεδομένων έως και 1920 kbit/sETSIΕυρωπαϊκό Ινστιτούτο Τηλεπικοινωνιακών ΠροτύπωνΓραμματεία του ETSITBR 2 - Ιανουάριος 1997(εξαιρουμένου του προλόγου)Συμπληρωματικές πληροφορίες Το Ευρωπαϊκό Ινστιτούτο Τηλεπικοινωνιακών Προτύπων αναγνωρίζεται βάσει της οδηγίας 83/189/ΕΟΚ του Συμβουλίου (1).Το παραπάνω αναφερόμενο εναρμονισμένο πρότυπο εκπονήθηκε κατόπιν εντολής που εκδόθηκε σύμφωνα με τις σχετικές διαδικασίες της οδηγίας 83/189/ΕΟΚ.Για το πλήρες κείμενο του παραπάνω αναφερόμενου τηλεπικοινωνιακού προτύπου μπορείτε να απευθύνεστε στις ακόλουθες διευθύνσεις:European Telecommunications Standards Institute650, Route des LuciolesF-06921 Sophia Antipolis CedexΕυρωπαϊκή ΕπιτροπήΓΔ XIII/Α/2 - (BU 31 1/7),Rue de la Loi/Wetstraat 200,B-1049 Βρυξέλλες.(1) ΕΕ αριθ. L 109 της 26. 4. 1983, σ. 8.